CELEX: 32019R0036
Language: et
Date: 2019-01-10 00:00:00
Title: Komisjoni määrus (EL) 2019/36, 10. jaanuar 2019, millega muudetakse Euroopa Parlamendi ja nõukogu määruse (EÜ) nr 1334/2008 I lisa aine N-(2-metüültsükloheksüül)-2,3,4,5,6-pentafluorobensamiidi osas (EMPs kohaldatav tekst)

11.1.2019   
               
               
                  ET
               
               
                  Euroopa Liidu Teataja
               
               
                  L 9/85
               
            
         KOMISJONI MÄÄRUS (EL) 2019/36,
         10. jaanuar 2019,
         millega muudetakse Euroopa Parlamendi ja nõukogu määruse (EÜ) nr 1334/2008 I lisa aine N-(2-metüültsükloheksüül)-2,3,4,5,6-pentafluorobensamiidi osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ, (1) eriti selle artikli 11 lõiget 3,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
         ning arvestades järgmist:
         
                     (1)
                  
                  
                     Määruse (EÜ) nr 1334/2008 I lisas on sätestatud liidu loetelu toidus kasutada lubatud lõhna- ja maitseainetest ning nende lähtematerjalidest ja selliste ainete kasutamise tingimused.
                  
               
                     (2)
                  
                  
                     Komisjoni rakendusmäärusega (EL) nr 872/2012 (3) võeti vastu lõhna- ja maitseainete loetelu ja kanti see loetelu määruse (EÜ) nr 1334/2008 I lisa A osasse.
                  
               
                     (3)
                  
                  
                     Kõnealust loetelu võib ajakohastada vastavalt määruse (EÜ) nr 1331/2008 artikli 3 lõikes 1 osutatud ühtsele menetlusele kas komisjoni algatusel või pärast liikmesriigi või huvitatud isiku esitatud taotluse saamist.
                  
               
                     (4)
                  
                  
                     Liidu loetelu A osa sisaldab nii juba hinnatud lõhna- ja maitseaineid, mille kohta ei ole lisatud joonealuseid märkusi, kui ka hindamisel olevaid lõhna- ja maitseaineid, mille kohta on lisatud joonealused märkused 1–4.
                  
               
                     (5)
                  
                  
                     Vastavalt rakendusmääruse (EL) nr 872/2012 artiklile 4 lisati aine N-(2-metüültsükloheksüül)-2,3,4,5,6-pentafluorobensamiid FL-nr 16.119 joonealuse märkusega 4, mis tähendab seda, et 31. detsembriks 2013 oli vaja esitada täiendavaid teaduslikke andmeid kõnealuse aine hindamise lõpuleviimiseks.
                  
               
                     (6)
                  
                  
                     Taotleja esitas 18. novembril 2013 aine N-(2-metüültsükloheksüül)-2,3,4,5,6-pentafluorobensamiid FL-nr 16.119 kohta andmeid.
                  
               
                     (7)
                  
                  
                     Euroopa Toiduohutusamet (edaspidi „toiduohutusamet“) viis 1. veebruaril 2017 lõpule aine FL-nr 16.119 lõhna- ja maitseainena kasutamise ohutuse hindamise (4) ning jõudis järeldusele, et eeldatavates tarbimiskogustes ei põhjusta selle kasutamine lõhna- ja maitseainena ohutusprobleeme. Toiduohutusamet märkis ka, et kõnealust toimeainet kavatsetakse kasutada lõhna- ja maitseomadusi muutva ainena. Kõnealuse aine kasutustingimused peaksid seepärast seda eespool nimetatud asjaolu kajastama. Sellest lähtudes tuleks kehtestada kasutuspiirangud teatavatele toiduainetele teatavates toidugruppides.
                  
               
                     (8)
                  
                  
                     Määruses (EÜ) nr 1334/2008 sätestatud liidu loetelu on kavandatud üksnes selliste lõhna- ja maitseainete kasutamise reguleerimiseks, mida lisatakse toidule lõhna ja/või maitse andmiseks või muutmiseks. Ainet FL-nr 16.119 võib toidule lisada ka muul eesmärgil kui lõhna või maitse andmiseks ning sellist kasutust reguleeritakse erinevate liidu eeskirjadega. Käesolevas määruses sätestatakse tingimused, mis on seotud üksnes aine FL-nr 16.119 kasutamisega lõhna- ja maitseainena.
                  
               
                     (9)
                  
                  
                     Toiduohutusamet esitas oma arvamuses märkused aine kirjelduse kohta ning märkis, et selles puudus lisateave enantiomeeride suhte kohta. Taotleja on komisjonile esitanud teabe nende küsimuste kohta. Seepärast tuleks aine kirjeldust vastavalt kohandada.
                  
               
                     (10)
                  
                  
                     Kõnealune lõhna- ja maitseaine tuleks seepärast loetleda liidu lõhna- ja maitseainete loetelus juba hinnatud ainena ilma joonealuse märkuseta, mis on seda ainet käsitlevas praeguses liidu loetelu kandes.
                  
               
                     (11)
                  
                  
                     Määruse (EÜ) nr 1334/2008 I lisa A osa tuleks seega vastavalt muuta.
                  
               
                     (12)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1334/2008 I lisa A osa muudetakse käesoleva määruse lisa kohaselt.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 10. jaanuar 2019
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 354, 31.12.2008, lk 34.
         
            (2)  ELT L 354, 31.12.2008, lk 1.
         
            (3)  Komisjoni 1. oktoobri 2012. aasta rakendusmäärus (EL) nr 872/2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus nr 1999/217/EÜ (ELT L 267, 2.10.2012, lk 1).
         
            (4)  EFSA Journal 2017; 15(3):4726.
      
      
         
            LISA
            Määruse (EÜ) nr 1334/2008 I lisa A osa 2. jaos asendatakse N-(2-metüültsükloheksüül)-2,3,4,5,6-pentafluorobensamiidi käsitlev kanne kohta järgmisega:
            
               
                           „16.119
                        
                        
                           
                              N-(2-metüültsükloheksüül)-2,3,4,5,6-pentafluorobensamiid
                        
                        
                           1003050-32–5
                        
                        
                           2081
                        
                        
                            
                        
                        
                           Diastereoisomeeride (cis- ja trans-isomeeride) segu:
                           
                                       —
                                    
                                    
                                       60–80 % trans-isomeere, millest 50 % (1S,2S) ja 50 % (1R,2R), ning
                                    
                                 
                                       —
                                    
                                    
                                       20–40 % cis-isomeere, millest 50 % (1R,2S) ja 50 % (1S,2R).
                                    
                                 
                        
                           Piirangud kasutamisel lõhna- ja maitseainena:
                           
                                        
                                    
                                    
                                       toidugrupis 1: – mitte üle 1 mg/kg;
                                    
                                 
                                        
                                    
                                    
                                       toidugrupis 12: – mitte üle 6 mg/kg;
                                    
                                 
                                        
                                    
                                    
                                       toidugrupis 14.1.4: – mitte üle 3 mg/kg.
                                    
                                 
                        
                            
                        
                        
                           EFSA“